joelniklaus/EU_Wikipedias huggingface dataset:
Uittamon lava

UIttamon lava on Turussa Uittamon rannassa sijaitseva tanssilava, joka on perustettu 1920–1930-lukujen vaihteessa ja jonka ensimmäiset tanssit järjestettiin kesäkuussa 1930.

Lavan alkuperäisestä rakentamisajankohdasta on ristiriitaista tietoa. Turun Toverien historiikissa perustamisvuodeksi kerrotaan 1928, aikalaislähteessä Turun Sanomissa ensimmäisten tanssien kerrotaan pidetyn 1930. Alkuperäisessä muodossaan lava oli avoin ja sitä reunustivat kaiteet. Orkesterille oli kupolin muotoinen suoja. 1960-luvulle tultaessa lava oli jo katettu.  Vuoden 1990 juhannusaaton vastaisena yönä lava tuhoutui tulipalossa, mutta vuotta myöhemmin tansseja jatkettiin kaupungin uudelleenrakentamalla lavalla.

Vuonna 2015 Turun Toverit uudisti alueen toimintaa, ja tanssilava ja sen viereen rakennettu ravintola alkoivat toimia nimellä Uittamon paviljonki. 

Uittamon lavalla vuosina 2009–2013 järjestetty Ilmiö-festivaali palaa alueelle kesällä 2017.

Lähteet

Viitteet

Aiheesta muualla 

 Uittamon paviljonki
Tanssilavat
Turun suojellut rakennukset
FS Invincible (1861)

FS Invincible oli Ranskan laivaston vuonna 1861 vesillelaskettu Gloire-luokan ironclad.

Valmistus 

Ranskan meriministeri tilasi 4. maaliskuuta 1858 kolme 900 nhp:n höyrykoneella varustettua panssarifregattia, joista kaksi tilattiin Toulonin laivastontelakalta ja kolmas Lorientista. Aluksen nimeksi vahvistettiin 8. maaliskuuta Invincible Meriministeri hyväksyi 20. maaliskuuta Stanislas-Charles-Laur Dupuy de Lôme suunnitelmat uudeksi alukseksi. Köli laskettiin 1. toukokuuta 1858. Alukselle tilattiin höyrykone samalla kertaa kuin Couronnelle tulevan kanssa Mazelinelta, joka hyväksyi tilauksen 4. kesäkuuta. Höyrykone asennettiin kuitenkin Napoléonille ja alukselle tilattiin uusi höyrykone Forges et Chantiers de la Méditerranéelta, joka hyväksyi tilauksen 18. toukokuuta 1860. Alus laskettiin vesille 4. huhtikuuta 1861 ja se otettiin palvelukseen 6. huhtikuuta 1861 ja uudelleen maaliskuussa 1862. Alus valmistui maaliskuussa 1863.

Palvelus 
Alus osallistui syyskuusta marraskuuhun 1863 ironcladien koepurjehdukseen, minkä jälkeen palvelukseen otettu alus liitettiin Välimeren laivastoon. Laivaston mukana alus vieraili Brestissä elokuussa 1865 ollen satamassa vierailleen Britannian kuninkaallisen laivaston Kanaalin laivaston isäntänä. Muutamaa päivää myöhemmin alus osallistui Ranskan laivaston vastavierailuun Portsmouthiin, missä isäntänä oli Kanaalin laivasto. Ranskan ja Saksan sodassa 1870-1871 alus lähetettiin suojaamaan Saint Pierren ja Miquelon saaria kaappareilta.

Heikkolaatuisesta puutavarasta valmistettu alus oli Ranskaan palattuaan huonossa kunnossa ja se poistettiin palveluksesta. Alus poistettiin Cherbourgissa alusluettelosta 12. elokuuta 1872 ja se romutettiin vuosina 1875-1877.

Lähteet

Viitteet 

Gloire-luokan taistelulaivat
Elgonvuoren kansallispuisto

Elgonvuoren kansallispuisto on Kenian ja Ugandan rajamaastossa sijaitseva kansallispuisto. Se on nimetty sammuneen Elgonin tulivuoren mukaan.

Alueella on useita luolia, joissa on suolamuodostumia. Yhteen niistä norsut ovat kaivaneet syvänteen. Norsujen lisäksi Elgonvuoren kansallispuistossa tavataan täplähyeenoja, kalliotamaaneja ja leopardeja.

Lähteet

Aiheesta muualla

Kenian kansallispuistot
Ugandan kansallispuistot
Anton von Maron

Anton von Maron (8. tammikuuta 1731 Wien – 3. maaliskuuta 1808 Rooma) oli itävaltalainen taidemaalari, joka oli erikoistunut ennen kaikkea muotokuviin.

Elämäkerta 
Anton von Maron oli taidemaalari Johann Leopold Maronin (1696–1770) ja tämän vaimon Anna Catharinan poika. Hän opiskeli Wienin taideakatemiassa taidemaalausta vuosina 1741–1744. Tammikuussa 1755 hän lähti Roomaan, jossa hän oleskeli opettajansa Raphael Mengsin luona (Anton von Maron nai vuonna 1765 Mengsin sisaren Theresan, joka oli miniatyyrimaalari.

Maron nimitettiin Accademia di San Lucan jäseneksi vuonna 1756, ja hän erikoistui muotokuviin. Hän liikkui aristokraattisen asiakaskunnan ansiosta vaikutusvaltaisissa piireissä. Hän myös loi yhteyksiä wieniläisten ja Roomaan asettuneiden taiteilijoiden kesken. Maron nimitettiin vuonna 1772 neuvonantajaksi uudelleenjärjestettyyn Wienin kuvataideakatemiaan. Hänen vastuullaan oli apurahan saaneiden opiskelijoiden lähettäminen Roomaan opiskelemaan. Samana vuonna hänet aateloitiin paroniksi. Maron jätti jälkeensä joitain teoreettisia tutkielmia.

Teokset 
Maron työskenteli yhdessä opettajansa ja tulevan lankonsa Mengsin kanssa Rooman Sant’Eusebion kirkon freskojen parissa vuosina 1757–1761, kuten myös Villa Albanin Parnasso-freskon kanssa. Mengsin lähdettyä Madridiin vuonna 1761 Maron erikoistui muotokuviin. Yksi hänen tunnetuimmista teoksistaan on Winckelmannin muotokuva. Winckelmann asettautui Maronin malliksi Rooman vierailunsa aikana. Tämä maalaus on nykyisin Weimarin kaupunkilinnan Goethe-salissa. Alkuperäinen kopio on myös Wörlitzissä. Vuonna 1770 hänestä tuli keisarihuoneen muotokuvamaalari. Vuonna 1773 valmistui Maronin tekemä keisarinna Maria Teresian puolisonsa suruajan aikainen muotokuva.

Uransa loppupuolella Maronin teoksista tuli epämuodikkaita Angelica Kauffmannin teosten tullessa muotiin. Maron lasketaan varhaiseksi uusklassiseksi taidemaalariksi.

Teoskuvia

Aiheesta muualla 

Itävaltalaiset taidemaalarit
Muotokuvamaalarit
World of Tanks Blitz

World of Tanks Blitz (lyhyemmin WoT Blitz) on Wargaming.netin kehittämä World of Tanksin kevyempi versio, joka on saatavilla Androidille, iOS:lle, Windowsille, Nintendo Switchille ja macOS:lle. Peli on saatavilla 17 kielellä, myös suomeksi. World of Tanks Blitzillä oli vuonna 2015 yli 25 miljoonaa rekisteröitynyttä käyttäjää.

Wargaming.net ilmoitti maaliskuussa 2013, että World of Tanks -pelistä on tulossa mobiiliversio Androidille ja iOS:lle. Maaliskuussa 2014 World of Tanks Blitzin suljettu beetaversio aloitettiin 150 000 iPadia käyttävällä pelaajalla. Toukokuussa 2014 peli tuli ladattavaksi suomen, ruotsin, tanskan, norjan ja islannin App Storeista. World of Tanks Blitz julkaistiin 26. kesäkuuta 2014. Nykyään peli on saatavilla Androidille, iOS:lle, Windowsille Windows 7:stä alkaen ja macOS:lle.

Pelaaminen 
World of Tanks Blitzissä pelaaja ohjaa panssarivaunua taistellen sillä vihollisia vastaan. Tavoitteena on tuhota kaikki vihollisen panssarivaunut tai pelimuodosta riippuen vallata tukikohta tai kerätä 1000 ylivalta pistettä. Toisin kuin World of Tanksissa, WoT Blitzissä kartan koko on vain 500m x 500m ja molemmat joukkueet koostuvat vain seitsemästä tankista. WoT Blitz on muutenkin PC-versiota rajoitetumpi: siinä on vain noin 300 eri tankkia kahdeksalta maalta (USA, Neuvostoliitto, Iso-Britannia, Kiina, Saksa, Japani, Ranska ja Eurooppalaiset kansakunnat), vähemmän karttoja ja lyhyemmät taistelut. Pelissä on myös sisältöä, jota ei löydy muista World of Tanks peleistä, kuten panssarintorjuntaohjuksia ja japanilaisia panssarintuhoajia.

Lähteet

Aiheesta muualla 
 Pelin virallinen sivusto 
 Pelaaja-lehden arvostelu World of Tanks Blitzistä – Pelaaja

Vuoden 2014 videopelit
Toiseen maailmansotaan sijoittuvat videopelit
MMOG-pelit
iOS-pelit
Android-pelit
Windows-pelit
Mac OS -pelit
Guru (täsmennyssivu)

Guru voi viitata esimerkiksi seuraaviin:

guru, hindulaisuudessa henkilökohtainen, valaistunut uskonnollinen opettaja
 Guru (oik. Keith Elam, 1961–2010), yhdysvaltalainen hip hop -artisti
 Guru, Daisy von Scherler Mayerin ohjaama elokuva vuodelta 2002
 Guru, intialainen elokuva vuodelta 2007
 Guru, Mustat Enkelit -yhtyeen albumi
 gurmukhi (ISO 15924 -koodi Guru), eräs kirjoitusjärjestelmä
Nilsiän yhtenäiskoulu

Nilsiän yhtenäiskoulu on vuodesta 2007 alkaen Nilsiän keskustaajamassa Kuopiossa toiminut luokkien 1-9 yhteiskoulu. Oppilaita on 455 ja henkilökuntaa noin 60. Opettajista osa opettaa myös Nilsiän lukiossa. Koulun erikoisuutena on laskettelukeskus Tahkon läheisyyden mahdollistama panostus alppilajeihin.  Rehtorina toimii Mia Hämäläinen.

Lähteet

Kuopion peruskoulut
Nilsiä (kaupunginosa)
Sepon koulu

Sepon koulu on Pohjois-Tapiolassa Espoossa sijaitseva ala-asteen koulu. Koulussa on 270 oppilasta ja sen rehtorina toimii Saija Holopainen.

Vuonna 1964 valmistuneen koulurakennuksen on suunnitellut Matti Hakuri. Alun perin kansalaiskouluksi tehdyssä sivurakennuksessa toimii nyt Espoo International School. Espoon koulurakennusten inventointiraportissa vuodelta 2017 kokonaisuutta kuvataan ajalleen tyypilliseksi selkeäpiirteiseksi koulurakennukseksi, jossa on samoja piirteitä kuin 1961 valmistuneessa Heikki ja Kaija Sirénin Aarnivalkean koulussa. Viereisen Pohjois-Tapiolan koulun ja lukion kanssa se muodostaa merkittävän koulukeskittymän.

Lähteet

Espoon peruskoulut
Tapiola
Shake It Off

Shake It Off on yhdysvaltalaisen laulaja-lauluntekijä Taylor Swiftin kappale vuodelta 2014. Kappale julkaistiin ensimmäisenä singlenä Swiftin viidenneltä albumilta 1989.

”Shake It Off” nousi Yhdysvalloissa Billboard Hot 100 -listan kärkisijalle. Yhdysvalloissa ja Australiassa kappale on myynyt nelinkertaista platinaa. Muissa maissa se on myynyt platinaa ja kultaa.

Kappale sai neljä Grammy-ehdokkuutta kategorioissa vuoden levytys, kappale, paras popsooloesitys ja tuottaja.

Julkaisu
Kappale koki ensiesityksensä Yahoo!:n live stream -tapahtumassa 18. elokuuta 2014.  Muutamia tunteja myöhemmin "Shake It Off" julkaistiin digitaalisesti ladattavana 1989-albumin johdantosinglenä. "Shake It Off" debytoi Billboard Hot 100 -listan kärkisijalla muodostuen Swiftin uran toiseksi kärkisijan saavuttaneeksi singleksi Yhdysvalloissa.

"Shake It Off" sai pääosin positiivisia vastaanottoja musiikkikriitikoilta, jotka yllättyivät sen musiikillisesta tyylistä.  
Swiftin, Max Martinin ja Shellbackin säveltämä ja sanoittama single eroaa Swiftin perinteisestä country pop -musiikkityylistä. Se on nopeatempoinen pop-kappale, jossa yhtenä instrumenttina käytetään saksofonia.

Musiikkivideo
Kappaleen musiikkivideo julkaistiin samana päivänä kuin single. Swift esiintyy videolla yhdessä eri tanssityylejä edustavien tanssijoiden kanssa. Videon on ohjannut Mark Romanek. Video sai ristiriitaisen vastaanoton, ja sitä kritisoitiin pitkälti sen twerkkaavasta kohtauksesta.

Lähteet

Vuoden 2014 kappaleet
Taylor Swiftin kappaleet
Intelligence – Agentti 2.0

Intelligence – Agentti 2.0 () on yhdysvaltalainen toimintasarja, jonka esittäminen alkoi tammikuussa 2014. Sarja päättyi ensimmäisen kauden jälkeen toukokuussa 2014. Suomessa sarjan esittäminen alkoi Foxilla 25. elokuuta 2014.

Lähteet 

Yhdysvaltalaiset draamasarjat
Yhdysvaltalaiset toimintasarjat
2010-luvun televisiosarjat
CBS:n televisio-ohjelmat
Rastilan leirintäalue

Rastilan leirintäalue on leirintäalue itäisessä Helsingissä Rastilan metroaseman vieressä, Vuotien pohjoispuolella Rastilan kartanon päärakennuksen ympärillä. Rastilan leirintäalue on Helsingin kaupungin ainoa leirintäalue. Kaupungin omistama viiden tähden leirintäalue on yksi Suomen vilkkaimmista, ja siellä yöpyy matkailijoita joka puolelta maailmaa. Rastilan leirintäalueen rannassa on myös yksi kaupungin talviuintipaikoista.

Leiriäntäalueella majoitusvaihtoehtoina ovat perinteisten asuntovaunujen ja asuntoautojen lisäksi myös vuokrattavina olevat mökit, telttapaikat sekä kesäkaudella asiakkaita palveleva Kesähostelli Karavaani.

Rastilan leirintäalue on avoinna käytölle ympäri vuoden.

Lähteet

Aiheesta muualla 
 Leirintäalueen kotisivu
 Leirintäalueen esittely Helsingin Kaupungin sivustolla

Vuosaari
Suomen leirintäalueet
Zor Alef

Zor Alef () (s. 5. joulukuuta 1976) on venäläis-bulgarialainen, Venäjällä ja Bulgariassa asuva henkinen opettaja, luennoitsija ja kirjailija. 

Ensimmäisen mystiikka-aiheisen kirjan "Vihityn Risti" () hän julkaisi vuonna 1993, jonka jälkeen on perustanut Eheä Oppi -nimisen henkisen koulun () joka toimii Venäjällä, Bulgariassa, Kyproksella, Saksassa, Suomessa ja muissa Euroopan maissa.

Zorin kirjoja on käännetty vuoteen 2015 mennessä Bulgarian kielelle.

Eheän Opin koulu 

Zorin vuonna 2000 perustama Eheän Opin koulu tarjoaa järjestelmällistä opetusta, joka on seuraavien oppien henkinen ja filosofinen synteesi:

 hermetismi
 esoteerinen kristinusko
 esoteerinen juutalaisuus (kabbala)
 esoteerinen islam (sufilaisuus)
 esoteerinen buddhalaisuus
 hindulaisuus
 taolaisuus

Suomentamattomat teokset  
 Йога сноведений, 2014
 Йога Слова, 2012
 Ответы непосвященному, 2010
 Быть, 2006
 Воззвание к Свету, 2004
 Ответы непосвященному I, II, 2002, 2004
 Священная Терапевтика, 2002
 Школа Единого Учения, 2001
 Ответы непосвященному, 2000
 Эзотерическая Школа ЗОР, 1999
 Практика самостоятельного оккультного лечения, 1999
 Путь Сияния, 1995
 Бог и Сатана, 1995
 Крест Посвященного, 1993

Zor Alefista 
 "Out of the New Spirituality of the Twentieth Century - The Dawn of Anthroposophy, the White Brotherhood and the Unified Teaching", Svetoslava Toncheva, Frank & Timme Publishing, 2015, ISBN: 978-3-7329-0132-6 
 "Religion and Boundaries Studies from the Balkans, Eastern Europe and Turkey"  Chapter: "Across Boundaries: the Prophet Zor Alef, a Case of Transnational Mysticism", Ekaterina Anastasova & Irina Sedakova. The Isis Press, Istanbul, 2010, ISBN 978-975-428-412-6

Lähteet

Aiheesta muualla 
 Школа Единого Учения - Eheän Opin venäjänkieliset sivut
 Школата на Единното Учение - Eheän Opin bulgariankieliset sivut
 Eheän Opin suomenkieliset sivut
 ДА БЪДЕШ - "To Be" -keskus Bulgariassa
 Eheä Oppi YouTubessa

MystikotHenkiset opettajatVuonna 1976 syntyneet
Elävät henkilöt
Vaarallinen kaunotar

Vaarallinen kaunotar (She Done Him Wrong) on Lowell Shermanin ohjaama elokuva vuodelta 1933. Se perustuu pääosanäyttelijän Mae Westin omaan Broadway-näytelmään Diamond Lil. Elokuva valittiin 1996 Yhdysvaltojen Kongressin kirjaston National Film Registryyn.

Elokuva on tehty nopeasti, kolmessa viikossa. Se oli kuitenkin parhaan elokuvan Oscar-ehdokkaana, mutta palkinnon sai Frank Lloydin Cavalcade.

Juoni
1890-luvun New Yorkiin sijoittuvassa tarinassa Lady Lou on laulajana epämääräisen miesystävänsä Gus Jordanin baarissa. Lady Louta tavoitteleva yhtä epämääräinen Dan Flynn yrittää paljastaa Loulle Jordanin rötökset. Lähistöllä työskentelee Pelastusarmeijaa muistuttavan yhteisön kapteenin Cummingsin valepuvussa liittovaltion agentti, joka selvittelee baarin rikollisia puuhia.

Arviot
Timo Peltosen mukaan jälki on työtahdin mukainen, mutta myös aika on jättänyt jälkensä, sillä käsitys huumorista, seksikkyydestä ja elokuvan rakenteesta on nykyisin toisenlainen. Silti elokuva muistetaan – Cary Grantin ja Mae Westin ansiosta – toisin kuin Cavalcade. Arto Pajukallion mukaan elokuva on kankeahko, mutta se vaikutti osaltaan siihen, että alan sisäisen moraalisäännöstön Haysin ohjeiston noudattamista alettiin valvoa..

Näyttelijät

Lähteet

Yhdysvaltalaiset näytelmiin perustuvat elokuvat
Yhdysvaltalaiset komediaelokuvat
Vuoden 1933 yhdysvaltalaiset elokuvat
Swartbergin vuoristo

Swartbergin vuoristo on Etelä-Afrikan lounaisosassa sijaitsevan Länsi-Kapin korkein vuoristo. Sen korkein kohta on 2325 metriä ja matalimmat alueet ovat 700 metrin korkeudessa. Vuoristo on enimmäkseen hiekkakivimassiivia. Sinne pääsee useita päivävaellusreittejä pitkin ja myös pitempää reittiä, jonka kulkemiseen menee noin viisi päivää. Vuoriston solista yksi on Swatbergin sola, joka sijaitsee lähellä Prince Albertin ja Oudtshoornin kaupunkeja. Solasta etelään sijaitsee Little Karoon autiomaa ja pohjoispuolella sijaitsee Great Karoon autiomaa. Vuoristossa on paljon keväällä kukkivia kasveja ja syksyllä kukkivia kasveja ovat proteat. Alueella on 130 lintulajia, muun muassa medestäjiä, kapinmesikoita, kirjokalastajia ja kolme kotka lajia. Alueella on myös antilooppeja ja kalliotamaani.

Lähteet 

Länsi-Kapin maantiede
Etelä-Afrikan luonto
Afrikan vuoristot
Ossi Kekki

Ossi Olavi Kekki (s. 29. lokakuuta 1993 Lahti) on suomalainen juoksija, joka kilpailee pääosin 1 500 ja 5 000 metrin matkoilla. Hän edustaa Lahden Ahkeraa ja häntä valmentaa Tom Andtbacka. Aikaisemmin häntä on valmentanut isänsä Tapio Kekki.

Kekki voitti Suomen-mestaruuden 5 000 metrillä Oulun Kalevan kisoissa vuonna 2016 ja sai samalla matkalla SM-hopeaa Tampereella 2021. Jyväskylän Kalevan kisoissa vuonna 2018 Kekki juoksi hopealle 10 000 metrillä. Hän oli samalla matkalla kolmas 2021.

Kekki on saavuttanut sisäratojen SM-kilpailuissa 3 000 metrillä kultaa 2016 ja pronssia 2019 sekä 1 500 metrillä pronssia 2013 ja 2022. Hän on voittanut myös useita maasto- ja viestijuoksun SM-mitaleita. Suomi–Ruotsi-maaottelussa 2014 Kekki sijoittui toiseksi 5 000 metrillä silloisella ennätyksellään 14.26,36.

Vuonna 2015 Kekki ei kilpaillut lainkaan, mutta palasi kilpailuihin hallikaudella 2016.

Lähteet

Aiheesta muualla
 

Suomalaiset keskimatkojen juoksijat
Suomalaiset kestävyysjuoksijat
Vuonna 1993 syntyneet
Elävät henkilöt
Daniel Ståhl

Daniel Arvid Paavali Ståhl (s. 27. elokuuta 1992) on Ruotsia edustava kiekonheittäjä, joka on taustaltaan ruotsinsuomalainen. Hänen ennätyksensä on vuonna 2019 Ruotsin Borrnarydissa heitetty 71,86 m. Tulos on myös Ruotsin ennätys. Ensimmäisen Ruotsin ennätyksensä 71,29 m hän heitti Sollentunassa vuonna 2017. Tuolloin hän rikkoi Ricky Bruchin lähes 33 vuotta vanhan Ruotsin ennätyksen kolmella senttimetrillä. Sivulajiaan kuulaa Ståhl on työntänyt parhaimmillaan 19,38 m. 

Stähl saavutti hopeaa Lontoon MM-kilpailuissa 2017 toisen kierroksen heitollaan 69,19. Hän hävisi vain kaksi senttimetriä kilpailun voittaneelle Andrius Gudžiusille. Berliinin EM-kisoissa 2018 Ståhl saavutti tuloksella 68,23 hopeaa häviten Andrius Gudžiusille 23 senttimetrillä. Dohan MM-kilpailuissa 2019 Ståhl saavutti kultamitalin tuloksella 67,59. Tokion olympialaisissa 2021 hän voitti olympiakultaa tuloksella 68,90.

Vuoden 2015 MM-kilpailuissa Pekingissä Ståhl oli viides tuloksella 64,73 m ja vuoden 2022 MM-kilpailuissa Eugenessa neljäs tuloksella 67,10 m. Amsterdamin EM-kisoissa 2016 Ståhl sijoittui viidenneksi tuloksella 64,77 m, samoin Münchenin EM-kilpailuissa 2022 tuloksella 66,39. Hän oli mukana myös vuoden 2014 EM-kisoissa Zürichissä, mutta jäi siellä karsintaan heitettyään 59,01 metriä. Rion olympialaisissa 2016 hän jäi kiekon karsintaan heitettyään 62,26 m.

Ståhl edustaa Spårvägens FK:ta. Hän voitti kiekonheiton vuosien 2014, 2015, 2016, 2017, 2018, 2019, 2020, 2021 ja 2022 Suomi–Ruotsi-maaotteluissa.

Daniel Ståhlin äiti Taina Ståhl (o.s. Laakso) sai kuulantyönnössä pronssia sisäratojen Suomen-mestaruuskilpailuissa 1977. Lisäksi Taina Ståhl on voittanut 16-vuotiaiden Suomen mestaruuden kuulantyönnössä sekä kiekonheiton Ruotsin mestaruuden (1987) ja seitsemän muuta mitalia Ruotsin mestaruuskilpailuissa. Hän on edustanut Ruotsia kahdesti Suomi–Ruotsi-maaottelussa. 

Daniel Ståhl valittiin Ruotsissa vuoden 2017 miesurheilijaksi.

Lähteet 
 
 http://www.european-athletics.org/athletes/group=s/athlete=151754-stahl-daniel/index.html

Viitteet 

Ruotsalaiset kiekonheittäjät
Ruotsalaiset kuulantyöntäjät
Ruotsalaiset olympiavoittajat
Ruotsinsuomalaiset henkilöt
Vuonna 1992 syntyneet
Elävät henkilöt
Borran luolat

Borran luolat on Intiassa, sijaitseva kalkkikiviluolasto. Se sijaitsee Itä-Ghatin vuoristossa, Ananthagirin kukkuloilla. Alue on syrjäinen ja lähin vuoristoasema sijaitsee 15 km:n päässä Arakun laaksossa. Lähin kaupunki on Visakhapatnam 95 kilometrin päässä. Luolat ovat muodostuneet Gosthanijoen virtauksen vaikutuksesta. Luolastossa olevilla tippukivi- ja pylväsmuodostumilla on paikallisille asukkaille uskonnollista merkitystä.

Kuvia

Lähteet

Aiheesta muualla 

Andhra Pradeshin maantiede
FS Protet (1898)

Protet oli Ranskan laivaston vuonna 1898 vesillelaskettu Catinat-luokan panssarikansiristeilijä.

Valmistus 

Alus tilattiin Forges et Chantiers de la Girondelta ja sen köli laskettiin maaliskuussa 1896. Alus laskettiin vesille 6. heinäkuuta 1898 ja se otettiin palvelukseen helmikuussa 1899.

Palvelus 
Alus poistettiin alusluettelosta vuonna 1910 ja se romutettiin.

Lähteet

Viitteet 

Catinat-luokan risteilijät
FS Infernet (1899)

Infernet oli Ranskan laivaston D'Estrées-luokan panssarikansiristeilijä.

Valmistus 

Alus tilattiin Bordeauxista Forges et Chantiers de la Girondelta, missä köli laskettiin joulukuussa 1896. Alus laskettiin vesille 7. syyskuuta 1899 ja otettiin palvelukseen 1900.

Palvelus 
Alus ajoi matalikolle 22. marraskuuta 1910.

Lähteet

Viitteet 

D’Estrées-luokan risteilijät
Diaminopimeliinihappo

Diaminopimeliinihappo (C7H14N2O4) on aminohappoihin kuuluva orgaaninen yhdiste. Diaminopimeliinihappoa ei normaalisti esiinny proteiineissa, mutta se on tärkeä osa bakteerien soluseinän rakennetta. Myös kasvit kykenevät tuottamaan yhdistettä ja se on osa lysiinin biosynteesiä.

Biosynteesi ja biologinen rooli 
Bakteerit syntetisoivat diaminopimeliinihappoa tetrahydropikoliinidihaposta. Yhdistettä muodostuu tetrahydropikolliinidihaposta kolmea eri reittiä. Tetrahydropikoliinidihappo voidaan transaminoida suoraan meso-diaminopimeliinihapoksi tai L,L-diaminopimeliinihapoksi L,L-diaminopimelaattitransaminaasin katalysoimana. Diaminopimeliinihapon L,L-muoto ja meso-muoto voidaan muuttaa toisikseen diaminopimelaattiepimeraasin katalysoimana. Kolmas diaminopimeliinihappoa tetrahydropikoliinihaposta muodostava reitti sisältää sukkinyylijohdannaisen muodostamisen tetrahydropikoliinihaposta, transaminoinnin ja hydrolyysin diaminopimeliinihapoksi. Kasvit ja eräät grampositiiviset bakteerit sekä syanobakteerit tuottavat yhdistettä suoralla transaminoinnilla  ja gramnegatiiviset bakteerit sekä osa grampositiivisista bakteereista käyttävät epäsuoraa sukkinylointireittiä.

Diaminopimeliinihappo on osa sekä grampositiivisten että gramnegatiivisten bakteerien soluseinän peptidoglykaania. Gramnegatiivisilla bakteereilla on ainoastaan meso-diaminopimeliinihappoa, kun taas grampositiivisilla bakteereilla on myös lysiiniä soluseinissään. Kasvit ja bakteerit pystyvät muodostamaan lysiiniä diaminopimeliinihaposta dekarboksyloimalla sen diaminopimeliinihappodekarboksylaasin avulla.

Lähteet

Aiheesta muualla 
Human Metabolome Database (HMDB): Diaminopimelic acid 
ChemBlink: 2,6-Diamino-Heptanedioic Acid 

Aminohapot
Häränsilmät

Häränsilmät (Hypochaeris) on asterikasvien heimoon kuuluva kasvisuku. Sukuun kuuluu maailmanlaajuisesti noin 60 lajia. Suvun kasvit muistuttavat maitiaisia (Leontodon).

Lajeja 
 Hypochaeris achyrophorus – pikkuhäränsilmä
 Hypochaeris glabra – kaljuhäränsilmä
 Hypochaeris maculata – harjuhäränsilmä eli häränsilmä eli täplikäs häränsilmä
 Hypochaeris oligocephala – teneriffanhäränsilmä
 Hypochaeris radicata – liuskahäränsilmä eli liuskalehtihäränsilmä
 Hypochaeris uniflora – vuorihäränsilmä

Lähteet

Aiheesta muualla 
 Finto, Kassu – Kasvien suomenkieliset nimet: Häränsilmät (Hypochaeris)
 Suomen Lajitietokeskus: Häränsilmät – Hypochaeris
 Funet: Häränsilmät (Hypochaeris) 
 United States Department of Agriculture (USDA): Hypochaeris 
 Flora of China: Hypochaeris
Kylmäveriset tappajat

Kylmäveriset tappajat () on tanskalainen rikossarja, jonka tapahtuvat sijoittuvat Kööpenhaminaan. Sarjan päähenkilöitä ovat sarjamurhaajia jäljittävät Katrine Ries (Laura Bach) ja Thomas Schaeffer (Jakob Cedergren).

Kylmäveriset tappajat ensiesitettiin tanskalaisella TV 2 -kanavalla kymmenosaisena sarjana keväällä 2011. Vuotta myöhemmin sarjaa jatkettiin vielä yhdellä elokuvalla, joka esitettiin elokuvateattereissa maaliskuussa 2012. Useissa muissa maissa, kuten Iso-Britanniassa ja Suomessa, sarja on esitetty kuutena osana. Suomessa sarjan kuusi osaa on julkaistu DVD:nä ja sitä on esitetty suoratoistona Netflixissä sekä Viaplayssa.

Näyttelijät

Päähenkilöt

Sivuhenkilöt

Jaksot

Lähteet

Aiheesta muualla 
 

2010-luvun televisiosarjat
Tanskalaiset televisiosarjat
Tanskalaiset rikossarjat
Ranskalais-suomalainen kauppakamari

Ranskalais-suomalainen kauppakamari (Chambre de Commerce Franco-Finlandaise) on järjestö, joka edistää Ranskan ja Suomen välisiä kaupallisia suhteita. Se on perustettu 1936. Sen jäseninä on ollut perinteisesti suuryrityksiä, mutta sittemmin siihen on liittynyt myös keskisuuria ja pk-yrityksiäkin. 

Kauppakamari pitää tärkeimpänä tehtävänään verkostoitumista. Se järjestää seminaareja, ja puolentoista vuoden välein sen Suomessa ja Ranskassa toimivat yksiköt järjestävät yhteiskokouksen eli Conseil Communin, joka järjestetään vuorotellen joko Ranskassa tai Suomessa.

Kauppakamarin puheenjohtaja on Merja Rinta-Erkkilä.

Lähteet

Kauppakamarit
Fjällräven

Fjällräven on ruotsalainen retkeilyvarusteyritys, joka valmistaa muun muassa retkeilyyn tarkoitettuja reppuja, ulkoiluasusteita, telttoja, päähineitä ja takkeja. Yritys on perustettu vuonna 1960, ja sen perusti Åke Nordin. Tuotteita myydään noin 20 eri maassa. Erityisesti sen vuonna 1978 markkinoille tuoma Kånken-reppu on ollut suosiossa.

Fjällräven tarkoittaa suomeksi naalia eli napakettua. Suoraan suomennettuna se on tunturikettu. Vuonna 2007 yritys lahjoitti 222 000 kruunua ruotsalais-suomalais-norjalaiselle naalitutkimusprojekti Sefalolle.

Lähteet

Aiheesta muualla 

 Fjällrävenin kotisivut

Ruotsalaiset yritykset
Tekstiilivalmistajat
Vaatemerkit
Urheiluvälinemerkit
2010-luvun muoti
Andrei Tivontschik

Andrei Tivontschik (; s. 13. heinäkuuta 1970 Minsk, Valko-Venäjän SNT) on neuvostoliittolaissyntyinen saksalainen entinen seiväshyppääjä ja olympiamitalisti. Tivontschik saavutti olympiapronssia vuoden 1996 kesäolympialaisista Atlantasta tuloksella 592. Valko-Venäjän kansalaisuuden Neuvostoliiton hajottua saanut Tivontschik muutti Saksaan vuonna 1993 ja sai vuonna 1994 maan kansalaisuuden. Tivontschikin ennätys on vuonna 1996 Kölnissä hypätty 595. Nykyisin hän työskentelee valmennustehtävissä.

Lähteet 
 

 
Saksalaiset seiväshyppääjät
Saksalaiset olympiamitalistit
Vuonna 1970 syntyneet
Elävät henkilöt
Pilven piirtä myöten

Pilven piirtä myöten: suomietnon synty on vuonna 2011 ilmestynyt Johannes Heikkilän ja Hannu Virtasen kirja nykykansanmusiikin historiasta Suomessa. Teoksen kustansi Suomalaisen Kirjallisuuden Seura.

Aiheesta muualla 
 Miten suomietno syntyi? Jazzrytmit 9.11.2011.
 Heidi Haapoja: Ja niin syntyi suomietno. Elore 1/2012. (PDF)
 Pekka Suutari: Suomietnon alku jazzimprosta ja humppahiteistä Sibelius-Akatemiaan . Hiidenkivi 5/2012.

Kirjat musiikista
Suomalaiset tietokirjat
Vuoden 2011 kirjat
Filippo Tommaso Marinetti

Filippo Tommaso Marinetti (oik. Emilio Angelo Carlo Marinetti; 22. joulukuuta 1876 Aleksandria, Egypti – 2. joulukuuta 1944 Bellagio, Italia) oli italialainen runoilija ja toimittaja sekä futurismin perustaja.

Marinetti opiskeli ensin Egyptissä, sitten Pariisissa Sorbonnen yliopistossa, jossa hän suoritti baccalaureuksen vuonna 1894. Hän suoritti oikeustieteen tutkinnon Italiassa Genovan yliopistossa 1899.

Marinetti ei kuitenkaan ryhtynyt lakimieheksi vaan siirtyi kirjalliselle uralle. Hän kokeili kaikkia kirjallisuudenlajeja ja teki kaiken nimellä "Filippo Tommaso Marinetti". Hänen oikeat etunimensä olivat kuitenkin Emilio Angelo Carlo.

Marinetti kirjoitti 1909 futurismin manifestin. Se ilmestyi ranskaksi Le Figaron etusivulla 20. helmikuuta 1909. ”Taide on oikeastaan pelkkää väkivaltaa, julmuutta ja epäoikeudenmukaisuutta”, Marinetti kirjoitti. Väkivaltaa piti tärkeänä myös Georges Sorel, joka vaikutti koko poliittisessa kirjossa anarkismista fasismiin. Marinetti itse oli fasismin kannattaja ja Benito Mussolinin ystävä.

Lähteet

Aiheesta muualla 

Italialaiset säveltäjät
Italialaiset kirjailijat
Italialaiset runoilijat
Vuonna 1876 syntyneet
Vuonna 1944 kuolleet
Monday Morning

Monday Morning (1970 Irlanti – 2. helmikuuta 2000 Siuntio) oli aikanaan Suomen tunnetuin ja menestynein esteratsu. Sillä kilpailivat Tom Gordin ja Christopher Wegelius, joka osallistui Monday Morningilla myös vuoden 1980 Moskovan olympialaisiin, toistaiseksi viimeisenä suomalaisratsukkona olympialaisen estekilpailussa. Kahden Suomen mestaruuden lisäksi Monday Morningilla ratsastettiin muun muassa SM-hopeaa vuosina 1977, 1978, 1984 ja 1987 sekä Finnderbyn ja Turun Maljan voitot.

Ura 
Wegelius osti viisivuotiaan Monday Mornigin Irlannista vuonna 1975 G. W. Sohlberg Oy:n omistajiin kuuluneelle Tuulikki Sohlbergille. Tom Gordin kilpaili hevosella aluksi pelkästään Suomessa, kunnes se alkuvuonna 1980 siirtyi varahevoseksi Moskovan olympialaisiin tähdänneen Wegeliuksen talliin. Hänen ykkösratsunsa Duell oli alkanut kärsiä jalkavaivoista, ja tilalle piti saada uusi hevonen. Saksasta hankittu Dömitz ei osoittautunut Duellin veroiseksi, ja niinpä Wegelius otti ratsukseen Monday Morningin, jolla hän huhtikuussa 1980 osallistui ensimmäiseen kilpailuun Göteborgissa. Wegelius ja Monday Morning kilpailivat vielä menestyksekkäästi Keski-Euroopassa, minkä jälkeen Suomen Olympiakomitea nimesi ratsukon Moskovan kisoihin. Olympialaisissa sijoitukseksi tuli 12.

Suomessa Monday Morning asui muun muassa Gumbölen Ratsastajien tallilla Gumbölen kartanossa sekä Siuntiossa, jossa hevonen myös kuoli sairauskohtaukseen helmikuussa 2000.

Lähteet 
 

Esteratsut
Emiliano Martínez

Damián Emiliano Martínez (s. 2. syyskuuta 1992 Mar Del Plata) on argentiinalainen jalkapallomaalivahti, joka edustaa englantilaista Aston Villaa. Hän edusti Englannin Valioliigan Arsenalia pitkään, mutta pelasi seurassa vain 15 liigaottelua. Hän on pelannut lainalla Oxford Unitedissa, Sheffield Wednesdayssa, Rotherham Unitedissa, Wolverhampton Wanderersissa, Readingissa ja Espanjan pääsarjan Getafessa. Martínez on 195 senttimetriä pitkä.

Martínez teki ensiesiintymisensä pääsarjatasolla 22. marraskuuta 2014 Englannin Valioliigan ottelussa Arsenal – Manchester United, joka päättyi 1–2. Hän pelasi kauden 2019–2020 yhdeksän viimeistä liigaottelua. Hän pelasi samalla kaudella Arsenalin kaikki kuusi ottelua joukkueen voittaessa FA Cupin. Syyskuussa 2020 Martinez siirtyi nelivuotisella sopimuksella ja 22 miljoonan euron siirtokorvauksella Aston Villaan. Hän pelasi kaudella 2020–2021 Aston Villan kaikki 38 valioliigaottelua.

Martínez pelasi Argentiinan nuorisomaajoukkueissa. Hän pelasi Argentiinan A-maajoukkueessa ensimmäisen kerran kesäkuussa 2021 MM–karsintaotteluissa Chileä ja Kolumbiaa vastaan. Myöhemmin samassa kuussa alkaneessa Copa Américassa hän on ollut joukkueen ykkösmaalivahti ja ollut sivussa vain viimeisestä alkulohko-ottelusta.

Lähteet 

Argentiinalaiset jalkapallomaalivahdit
Vuonna 1992 syntyneet
Elävät henkilöt
Angoravuohi

Angoravuohi on pitkä- ja pehmeäkarvainen vuohi, jonka villaa nimitetään mohairiksi. Se on saanut nimensä Turkin pääkaupungin, Ankaran mukaan, joka historiallisesti tunnetaan nimellä Angora.

Vuohieläimet
Karvantuotantoeläimet
Ankara
Kungliga Myntkabinettet

Kungliga Myntkabinettet – Sveriges Ekonomiska Museum (Kuninkaallinen kolikkokabinetti – Ruotsin talousmuseo) on Tukholmassa toimiva museo, joka esittelee historiallisia rahoja ja taloushistoriaa. Se on osa Ruotsin valtion historiallisia museoita, ja sinne on koottu Ruotsin valtion raha- ja mitalikokoelmat. Kokoelmiin kuuluu paljon harvinaisia varhaiskeskiaikaisia arabialaisia, saksalaisia ja anglosaksisia kolikoita. Museorakennus sijaitsee vanhassakaupungissa Slottsbackenin etelälaidalla.

Historia 
Kolikkokabinetilla on pitkä historia. Ruotsin kruunu aloitti historiallisten rahojen keräämisen jo Vaasa-ajalla. Kuningatar Kristiina tosin vei suuren osan varhaisesta rahakokoelmasta mukanaan lähtiessään Ruotsista vuonna 1654. Kaarle XI onnistui 1690-luvulla ostamaan osan Kristiinan viemistä harvinaisista kolikoista takaisin ja määräsi asiantuntijat järjestämään kokoelmaa. Kruunun rahakokoelmat olivat ensin Ruotsin valtiokonttorin hallussa, mutta vuonna 1727 ne liitettiin Antikviteettiarkiston löytökokoelmiin. Nimi Kungliga Myntkabinettet otettiin käyttöön pian sen jälkeen.

Kokoelmat kasvoivat 1700-luvulla huomattavasti suurten yksityisten rahakokoelmien ostojen myötä. Niihin kuuluivat muun muassa kuningatar Ulriika Eleonooran 1734 ostama Magnus Bromellin rahakokoelma sekä kuningatar Loviisa Ulriikan 1746 ostama ja 1763 kolikkokabinetille siirtynyt Carl Gustaf Tessinin raha- ja mitalikokoelma. Tunnetuin kokoelmien hoitajista ja järjestäjistä oli Bror Emil Hildebrand, joka työskenteli kolikkokabinetin palveluksessa 1832–1879. Ruotsin keskuspankin eli Sveriges Riksbankin laaja kolikkokokoelma yhdistettiin virallisesti Kuninkaalliseen kolikkokabinettiin vuonna 2007.

Tilat 
Myntkabinettet toimi vuosina 1769–1845 Tukholman kuninkaanlinnassa, 1845–1865 niin sanotussa Ridderstolpin talossa Skeppsbronilla, 1865–1938 Ruotsin kansallismuseon tiloissa ja sen jälkeen yhdessä Valtion historiallisen museon kanssa Östermalmilla, kunnes se muutti nykyiseen rakennukseensa vanhaankaupunkiin vuonna 1996. Kyseinen talo, joka on tunnettu myös Banérin palatsina, on rakennettu vuonna 1676, joskin sitä on muutettu 1805 ja 1907–1909. Se oli alkujaan yksityinen palatsi, 1800-luvulla suutarien ammattikunnan omistuksessa, ja vuonna 1906 se siirtyi Tukholman kaupungin omistukseen. Rakennuksessa toimi 1950-luvulle asti Tukholman ylikuvernöörin virasto, sitten jonkin aikaa musiikkimuseo ja vuosina 1961–1990 valtion työnantajalaitos.

Lähteet

Aiheesta muualla

Museon kotisivu 

Tukholman museot
Numismatiikka
Tukholman vanhankaupungin rakennukset ja rakennelmat
Djerma

Djerma on songhaikieli, jota puhutaan Nigerin lounaisosassa ja pienessä osassa Nigeriaa, Burkina Fasoa ja Malia. Sitä puhuu äidinkielenään 2,4 miljoonaa ihmistä.

Lähteet 

Songhaikielet
Nigerin kielet
Nigerian kielet
Burkina Fason kielet
Malin kielet
Cookie Clicker

Cookie Clicker on pelikehittäjä Julien ”Orteil” Thiennotin kehittämä selainpeli, joka julkaistiin 10. elokuuta 2013. Syyskuussa 2021 peli julkaistiin Steam-palvelussa.

Pelissä ideana on kerätä mahdollisimman monta keksiä klikkaamalla ruudun vasemmalla puolella olevaa suurta keksiä mahdollisimman monta kertaa. Keksien määrän kasvaessa pelaaja voi ostaa erilaisia esineitä (ja niihin päivityksiä), joiden avulla voi saada ylimääräisiä keksejä. Oman pelitilanteen voi tallentaa, jolloin sitä voi pelata myös muilla selaimilla. Pelissä ei ole päämäärää, keksejä voi saada periaatteessa loputtomiin saakka.

Vastaanotto 
Cookie Clickerin Steam-julkaisu on saanut Gamereactorilta arvosanan 6/10. Arvostelussa kehutaan pelin vetoamista kasvurohmuihin, mutta kritisoidaan sen olevan aika lailla identtinen selainversion kanssa. Ainoana lisänä kehutaan on Steam Workshop -tukea.

Aiheesta muualla 
Cookie Clicker
Cookie Clicker Achievements

Lähteet 

Vuoden 2013 videopelit
Selainpelit
Luettelo kouluratsastuksen Suomen-mestareista

Tämä on luettelo kouluratsastuksen Suomen mestareista.

Suomen mestarit 1949–2020

Yksilökilpailu

Lähteet 
Suomen mestarit: Kouluratsastus Suomen Ratsastajainliitto

Viitteet 

Kouluratsastus
Suomen-mestareista
Yuzuru Hanyū

Yuzuru Hanyū (; s. 7. joulukuuta 1994 Sendai) on japanilainen taitoluistelija ja kaksinkertainen olympiavoittaja sekä maailmanmestari. Moni pitää häntä yhtenä historian parhaista taitoluistelijoista.  

Hanyū voitti yksinluistelun olympiakultaa vuoden 2014 talviolympialaisissa Sotšissa pisteillä 280,09 ja uusi mestaruutensa vuoden 2018 talviolympialaisissa Pyeongchangissa pistein 317,85. Vuoden 2022 talviolympialaisissa Pekingissä hän sijoittui neljänneksi pisteillä 283,21. 

Hän on kaksinkertainen maailmanmestari (2014, 2017), kuusinkertainen Japanin-mestari (2012-2015, 2020-2021) sekä nelinkertainen Grand Prix finaalin voittaja (2013-2016). Junioreissa Hanyū saavutti MM- ja Grand Prix finaalin kultaa kaudella 2009-2010. Voitettuaan Neljän maanosan mestaruuskilpailut (2020) hänestä tuli ensimmäinen ja toistaiseksi ainoa Super Slamin eli kaikkien arvokilpailuiden voitot niin juniori- kuin senioritasolla saavuttanut miesluistelija.       

Hanyū on rikkonut uransa aikana 19 maailmanennätystä. Hän on ensimmäinen 100 pistettä lyhytohjelmasta, 200 pistettä vapaaohjelmasta ja 300 pistettä yhteensä molemmista ohjelmista ansainnut luistelija. Hanyū on ensimmäisen nelois-ritin kilpailussa esittänyt luistelija. Hän on myös treenannut sekä yrittänyt lajin vaikeimpana hyppynä pidettyä neloisakselia aina olympialaisissa asti siinä kuitenkaan onnistumatta.       

Hän aloitti luistelemisen neljävuotiaana siskonsa perässä ja muutti vuonna 2012 Kanadaan harjoittelemaan Brian Orserin, Ghislain Briandin ja Tracy Wilsonin kanssa. Hanyūn ohjelmien koreografioista ovat vuosien saatossa vastanneet muun muassa David Wilson, Jeffrey Buttle ja Shae-Lynn Bourne.   

19. heinäkuuta 2022 Hanyū ilmoitti eläköityvänsä kilpailemisesta mutta jatkavansa ammattilaisluistelijana.

Lähteet 
 http://www.olympic.org/content/olympic-athletes/generic-athlete-page/?athleteid=224236
 http://www.isuresults.com/bios/isufs00010967.htm

 
Japanilaiset taitoluistelijat
Japanilaiset olympiavoittajat
Vuonna 1994 syntyneet
Elävät henkilöt
Acrania (yhtye)

Acrania on brittiläinen deathcore-yhtye, joka perustettiin Lontoossa vuonna 2012. Yhtyeen kappaleiden sanoitukset ovat pitkälti poliittisia, ja se luonnehtiikin musiikkiaan "politicoreksi".

Kesäkuussa 2013 yhtye solmi usean äänitteen käsittävän levytyssopimuksen Unique Leader Recordsin kanssa.

Jäsenet 
 Jake Hadley– rummut (2012–)
 Jack Simmons – kitara (2012–)
 Luke Griffin – laulu (2012–)
 Harjit Saimbhi – bassokitara (2014–)

Entiset jäsenet 
 Sam Bonnett – bassokitara (2012–2013)
 Doug Robertson – rummut (2012)
 Will Thomson – kitara (2012)
 Will Shaw – kitara (2012)
 Tobias Winter – laulu (2012)
 Eddie Pickard – kitara (2013)

Diskografia

Aiheesta muualla

Lähteet 

Brittiläiset death metal -yhtyeet
Deathcore-yhtyeet
Bloodtruth

Bloodtruth on italialainen brutaalin death metalin yhtye, joka perustettiin vuonna 2009 Fleshgod Apocalypsen jäsenien sivuprojektina. Yhtye hajosi perustamisvuotenaan, mutta se jatkoi toimintaansa uudistuneella kokoonpanolla vuonna 2011.

Bloodtruth solmi levytyssopimuksen Unique Leader Recordsin kanssa heinäkuussa 2014. Yhtyeen esikoisalbumi Obedience julkaistaan 16. syyskuuta 2014.

Jäsenet 
 Stefano Rossi Ciucci – kitara (2009, 2011–)
 Riccardo Rogari – bassokitara (2011–)
 Giacomo Torti – rummut (2011–)
 Luigi Valenti – laulu (2011–)

Entiset jäsenet 
 Francesco Paoli – rummut (2009)
 Paolo Rossi – laulu, bassokitara (2009)

Diskografia

Aiheesta muualla

Lähteet 

Italialaiset death metal -yhtyeet
Brutaalit death metal -yhtyeet
John Suckling

Sir John Suckling (10. helmikuuta 1609 – toukokuun jälkeen 1641) oli englantilainen runoilija. Hänen sanotaan myös kehittäneen korttipelin cribbage. Hänen tunnetuin runonsa on Ballad Upon a Wedding.

Suckling aloitti opiskelun Cambridgen Trinity Collegessa vuonna 1623. Vuonna 1628 hän lähti Lontoosta matkustellakseen Ranskassa ja Italiassa ja palasi ennen vuoden 1630 syksyä, jolloin hän sai ritarin arvonimen. Suckling kuoli Pariisissa vuonna 1641 ja hänet on myös haudattu sinne.

Sucklingin ystäväpiiriin kuuluivat aikalaisrunoilijat ja -kirjailijat Ben Jonson, Thomas Carew, Richard Lovelace, Thomas Nabbes ja erityisesti John Hales sekä Sir William Davenant.

Lähteet

Englantilaiset runoilijat
Vuonna 1609 syntyneet
Vuonna 1641 kuolleet
Obedience

Obedience on italialaisen brutaalia death metalia soittavan Bloodtruth-yhtyeen ensimmäinen täyspitkä albumi. Se julkaistiin vuonna 2014.

Kappaleet

Kokoonpano 

Yhtye
 Luigi Valenti – laulu
 Stefano Rossi Ciucci – kitara
 Riccardo Rogari – bassokitara
 Giacomo Torti – rummut

Tuotanto 
 Francesco Paoli – äänittäjä
 Cristiano Trionfera – äänittäjä
 Stefano Morabito – miksaaja, masteroija
 Colin Marks – grafiikka

Lähteet

Aiheesta muualla 
 

Italialaiset death metal -albumit
Brutaalit death metal -albumit
Vuoden 2014 esikoisalbumit
Tietovuoto

Tietovuoto tarkoittaa salassa pidettävän tiedon levittämistä ulkopuolisille. Tietovuodon tekevä henkilö yleensä hakkeroi yrityksen tai palvelun tietokannan ja julkaisee siellä olevaa tietoa.

Tietovuodossa julkaistut tiedot voivat olla esimerkiksi käyttäjätunnuksia, salasanoja, henkilötunnuksia, osoitteita tai maksukorttitietoja. Joskus tietovuodon tarkoituksena on rahallinen hyötyminen rikollisella tavalla.

Jos tietovuotaja paljastaa organisaation väärinkäytöksiä sen sisältä käsin, häntä kutsutaan pilliin puhaltajaksi.

Tunnettuja tietovuotoja: 

Maailmanlaajuista joukkovalvontaa koskevat paljastukset (2013 alkaen) (vakoilu)
LuxLeaks (2014) (veronkierto)
SwissLeaks (2015) (veronkierto)
Panaman paperit (2016) (verojen maksamatta jättäminen)
Paratiisin paperit (2017) (verojen maksamatta jättäminen)
Pandoran paperit (2021) (veroparatiisit)
Pankkien paperit (2020) (rahanpesu) Aineisto, joka kuvasi 1 800 mljardin euron arvoisia epäilyttäviä tilisiirtoja yhdysvaltalaisten pankkien ja mm. Nordean kautta vuosina 1999–2017 
Troikan pesula (2019) (rahanpesu) Aineisto, joka kuvasi vuosina 2005–2017 tapahtuneita rahanpesuun viittaavia satojen miljardien arvoisia tilisiirtoja mm. Nordeassa
Pentagonin paperit (1971) (Vietnamin sota) Katso myös: Watergate-skandaali 
Syvä kurkku -nimellä tunnetun vuotajan teot Katso myös: Watergate-skandaali 
Suissen salaisuudet (2022). Credit Suisse -pankissa säilytettyä, 30 000:n asiakkaan 18 000:lle tilille sijoitettua 80 miljardin punnan omaisuutta koskeva vuoto. Pilliin puhaltaja vuoti Süddeutsche Zeitung -lehdelle tiedot, jotka paljastivat mm. Vatikaanille kuuluvia omistuksia; rahanpesuun, ihmiskauppaan, lahjontaan, petoksiin, palkkamurhiin, vallankaappauksiin, kidutuksiin ja huumeiden salakuljetuksiin syyllistyneiden rikollisten omaisuuksia sekä kehitysmaiden varojen piilottelua.
Birkenfeld-skandaali (2007) veronkierto
Syksyllä 2016 Bahamasaarten kaupparekisterin tiedot vuodettiin Süddeutsche Zeitung -lehdelle. Vuoto sisälsi tietoja yli 175 000 yhtiöstä 1990-luvun alusta nykypäivään. Veroja Bahaman kautta vältelleiden poliittisten päättäjien joukossa oli mm. entinen EU-komissaari Neelie Kroes Hollannista ja Kolumbian entinen kaivos- ja energiaministeri Carlos Caballero Argáez. Suomalaisista Bahaman veroparatiisiin kytköksissä olevien joukossa oli 27 Suomen kansalaista, mm. Diakonissalaitoksen strategiajohtaja Mitti Storckovius.
 lontoolaisesta yrityspalveluyrityksestä Formation Housesta lähtenyt ”#29Leaks”
 vuoto Cayman National -pankin konttorista Mansaarelta (2019)
 UberFiles (2022) (Uber-yhtiön toiminta). 124 000:n, vuosia 2013–2017 koskevien Uber-yhtiön sisäisten dokumenttien vuoto.

Suomessa 

 Irak-vuoto (2003) koskien pääministeri Lipposen kaupankäyntiä Yhdysvaltain johtajien kanssa; johti pm Jäätteenmäen eroon.

Zavidovo-vuoto (1972) koskien Kekkosen ja Brežnevin keskustelua Suomen ja Euroopan talousyhteisön vapaakauppasopimuksesta

Katso myös 
WikiLeaks-sivusto tietojen vuotamista varten

Lähteet 

Journalismi
Solveig

Solveig on pohjois­mainen naisen etunimi. Nimi on yhdistetty sanoista salv ja veig, joista ensimmäinen tarkoittaa taloa tai salia, jälkimmäinen taistelua tai voimaa. Myöhemmin nimen on kuitenkin tulkittu viittaavan myös auringon rataa tarkoittaviin sanoihin sol ja veg. Nimen on tehnyt suosituksi varsinkin Ibsenin näytelmässä Peer Gynt esiintyvä, Edvard Griegin säveltämä Solveigin laulu.

Suomessa nimi Solveig on Digi- ja väestötietoviraston tietojen mukaan annettu vuoden 2019 loppuun mennessä 3055 naiselle. Solveigin nimipäivä on suomen­ruotsalaisen kalenterin mukaan 3. syyskuuta.

Tunnettuja Solveigeja 

 Solveig Christov (1918–1984), norjalainen kirjailija
 Solveig Fiske (s. 1952), norjalainen piispa
 Solveig Gräsbeck (s. 1966), suomalainen pianisti ja laulaja
 Solveig Gulbrandsen (s. 1981), norjalainen jalkapalloilija
 Solveig Horne (s. 1969), norjalainen poliitikko ja ministeri
 Solveig Pedersen (s. 1965), norjalainen maastohiihtäjä
 Sólveig Pétursdóttir (s. 1952), islantilainen poliitikko ja ministeri 
 Solveig Rogstad (s. 1982), norjalainen ampumahiihtäjä 
 Solveig Rönnholm (1923–2006), suomenruotsalainen runoilija ja kirjailija 
 Solveig von Schoultz (1907–1996), suomenruotsalainen kirjailija, modernisti ja lyyrikko
 Solveig Wikström (s. 1931), ruotsalainen yritystalouden professori.

Kuvitteellisia Solveigeja 

 Solveig, Henrik Ibsenin näytelmässä Peer Gynt
 Solveig, päähenkilö Lassi Sinkkosen romaanissa Solveigin laulu ja sen pohjalta tehdyssä televisiosarjassa.

Lähteet 

Etunimet
Esteve Rabat

Esteve Rabat Bergada (s. 25. toukokuuta 1989 Barcelona) on espanjalainen ratamoottoripyöräilijä, joka kaudella 2015 ajaa Moto2-luokan Marc VDS-tallissa numerolla 1. Rabat on 178 senttimetriä pitkä ja painaa 61 kilogrammaa.

Hän aloitti kilpailemisen 125-kuutioisten MM-sarjassa jo vuonna 2005. Siinä sarjassa ajetun kuuden kauden aikana Rabat saavutti kolme palkintosijaa ja oli parhaimmillaan MM-sarjassa kuudes kaudella 2010. Moto2-luokkaan Rabat siirtyi kaudeksi 2011. Hänen läpimurtonsa tapahtui kaudella 2013, jonka aikana Rabat saavutti kotikisastaan uransa ensimmäisen voittonsa ja oli kauden jälkeen sarjan loppupisteissä kolmas 216 pisteellään. Kauden aikana Rabat saavutti kolme voittoa ja seitsemän palkintosijaa. Kaudella 2014 hän jatkoi Moto2-sarjassa. Rabat voitti kaudella 2014 Moto2-sarjan maailmanmestaruuden ennen tallikaveriaan Suomen Mika Kalliota.

Lähteet 
 http://www.motogp.com/en/riders/Esteve+Rabat

Espanjalaiset ratamoottoripyöräilijät
Vuonna 1989 syntyneet
Elävät henkilöt
Africa (kappale)

Africa on rock-yhtye Toton menestyskappale ja yksi heidän tunnetuimmista kappaleistaan. Kappale on osa vuonna 1982 julkaistua Toto IV -albumia ja se saavutti helmikuussa 1983 Billboard Hot 100 -listan ensimmäisen sijan ja Britannian singlelistan kolmannen sijan. Kappaleen sanoittivat yhtyeen kosketinsoittaja/vokalisti David Paich sekä rumpali Jeff Porcaro. 17. toukokuuta 2013 kappale nousi Uudessa-Seelannissa takaisin listoille 30 vuoden tauon jälkeen, saavuttaen viidennen sijan ja tämän myötä uuden kärkisijan päihittäen aiemman, 14. marraskuuta 1982 saavutetun 8. sijan. Vielä paremmin kappale menestyi Uuden-Seelannin ITunesin latauslistoilla, jossa se saavutti listan 1. sijan. Tämä tapahtui sen jälkeen, kun kolme Uuden-Seelannin radio DJ:tä The Edge Radio Stationiltä (Carl Fletcher, Vaughan Smith ja Megan Sellers) kehottivat kuuntelijoitaan lataamaan kyseisen kappaleen. David Paich otti tämän jälkeen yhteyttä kolmikkoon onnitteluhaastattelua varten.

Suomessa single nousi virallisen listan sijalle 18.

Kappaletta ei tule sekoittaa myös "Africa"-nimiseen, italialaisen Toto Cutugnon kappaleeseen, joka Danny levytti suomeksi nimellä Kuusamo.

Listasijoitukset

Lähteet

Vuoden 1982 kappaleet
Toton kappaleet
Tapio Koivu

Tapio Koivu (s. 21. maaliskuuta 1964 Helsinki) on Oulun yliopiston koulutuksesta vastaava vararehtori. Hän oli
Tiedekeskus Heurekan toimitusjohtaja vuosina 2014-2020. Koivu on diplomi-insinööri vuodelta 1989, tekniikan lisensiaatti vuodelta 1996 ja tekniikan tohtori vuodelta 2002.  Hän teki tutkimustyötä Norjan rakennustutkimusinstituutissa vuonna 1992, Japanissa Shimizucorporationin tutkimuskeskuksessa vuonna 1993 ja Yhdysvalloissa Stanfordin yliopistossa vuosina 2000 ja 2001. Koivu oli Valtion teknillisen tutkimuskeskuksen tutkija vuosina 1989–1995 ja tutkimuspäällikkö vuosina 1996–2002. Koivu harrastaa squashia.

Lähteet 
 Kuka kukin on 2011, artikkeli Tapio Koivu.
 Iida Putkonen, Oulun yliopiston uusi koulutusvararehtori Tapio Koivu haluaa tuoda tieteen kaikille, 7.9.2020

Vuonna 1964 syntyneet
Elävät henkilöt
Suomalaiset tieteilijät
Suomalaiset yritysjohtajat
Suomalaiset insinöörit